stanford-oval/wikipedia huggingface dataset:
Juorkuna (järvi)

| Juorkuna |
| --- | --- |
 Järveä Olvasjärventien sillalta länteen.
Valtiot:  Suomi 
Paikkakunta:  Juorkuna, Utajärvi
Koordinaatit:  64°58′N, 26°57′E
Vesistöalue ja valuma-alueen tietoja
Laskujoki:  Kiiminkijoki
Järvinumero:  60.041.1.001
Mittaustietoja
Pinnankorkeus:  116 m
 fiJuorkuna 
Juorkuna on Kiiminkijoen vesistöalueeseen kuuluva järvi Juorkunan kylässä Utajärven kunnassa Pohjois-Pohjanmaalla. Se on yksi Juorkunan ja Särkijärven kylien välisen Kiiminkijoen osuuden järvilaajentumista. Muita Särkijärven–Juorkunan alueella sijaitsevia järvilaajentumia ovat Hamarinjärvi, Hakojärvi ja Kaihlanen.
Juorkunan järviallas muodostuu neljästä vesialtaasta, jotka yläjuoksulta lukien ovat Haukilampi, Vesalanlampi, Juorkuna ja Mätäsjärvi. Vesialtaita yhdistävät kapeat salmet. Kiiminkijoki laskee idästä Haukilammen ja Vesalanlammen kautta Juorkunaan, josta se virtaa länteen Mätäsjärveen ja edelleen kapeaa jokiuomaa pitkin Hamarinjärveen. Vesalanlampeen laskee myös pohjoisesta Kivijärvestä laskeva Kivijoki.
Utajärvi
| --- | --- |
Kylät:  Ahmas | Alakylä | Ala-Naama | Ala-Niska | Autio | Juorkuna | Järvikylä | Kangaskylä | Kernilä | Kivijärvi | Kormunkylä | Marttisjärvi | Murronkylä | Naamankylä | Niska | Ojakylä | Potku | Sanginkylä | Sipolankylä | Sapilasmaa | Sotka | Särkijärvi | Tervolankylä | Utanen | Ylisuvanto | Yli-Utos
Järvet, lammikot ja lähteet:  Ahmasjärvi | Ahvenlampi (Sanginkylä) | Ahvenlampi (Juorkuna) | Hakojärvi | Iso Karvasjärvi | Iso Kivijärvi | Iso Olvasjärvi | Iso-Timonen | Juorkuna | Kaihlanen | Kirkaslampi | Kivi-Sorsua | Kivijärvi | Korpinen | Kärkkäänjärvi | Lauttalampi | Marttisjärvi | Matkalampi | Mustalampi | Nuanjärvi | Palonen | Penikkajärvi | Pieni Torvenjärvi | Pikku Karvasjärvi | Pikku Olvasjärvi | Pikku-Säynäjä |Pikku-Timonen | Pontema | Puutturinjärvi | Saari-Sorsua | Sanginjärvi | Siiralampi | Sotkajärvi | Särkijärvi | Säynäjä |Torvenjärvi | Vaaranlampi | Valkiaisjärvi | Vähä-Ruohonen
Joet ja purot:  Kiiminkijoki | Kivijoki | Koivujoki | Korpisenoja | Naamanjoki | Nuanjoki | Oilinginoja | Oulujoki | Piltuanjoki | Piltunginjoki | Poikajoki | Potkunjoki | Sanginjoki | Särkijoki | Säynäjäjoki | Tilanjoki | Timo-oja | Utosjoki
Luonnonsuojelualueet:  Olvassuon luonnonpuisto | Rokuan kansallispuisto
Rakennukset ja rakennelmat:  Ahmaksen kalevalainen perinnekylä | Ahmaskosken silta | Ala-Utoksen voimalaitos | Maijan kivi |  Utajärven kirkko | Utajärven kivipuisto | Utasen voimalaitos
Muistomerkit, laatat ja veistokset:  Sankarivainajien muistomerkki (1950) | Karjalaan jääneiden muistomerkki (1958) | Roomari-patsas (1985) | Veteraanikivi (1991) | Merilän suvun koskenlaskijoiden muistomerkki (2000) | Runonlaulajien muistomerkki (2003)
Museot:  Utajärven kotiseutumuseo | Ylisipolan kotiseutumuseo
Liikenne:  Ahmaksen rautatieasema | Niskan seisake | Oulu–Kontiomäki-rata | Rokuan rautatie | Seututie 836 | Seututie 837 | Sotkan seisake | Utajärven rautatieasema | Valtatie 22 | Yhdystie 8300
Ka Leo O Hawaiʻi

| Ka Leo O Hawai‘i |
| --- | --- |
 Lehden myyntilaatikko vuonna 2018
Lehtityyppi:  opiskelijalehti
Levikki:  6000
Perustettu:  1922
Päätoimittaja:  Amanda Dick
Kotikunta:   Honolulu, Havaiji, USA
Kotimaa:  Yhdysvallat
Kieli:  englanti
Ka Leo O Hawai‘i (suom. "Havaijin ääni") on englanninkielinen opiskelijalehti, jota julkaisevat Havaijin yliopiston Mānoan kampuksen opiskelijat.
Lehden ensimmäinen numero ilmestyi 13. syyskuuta 1922, ja sen perusti opiskelija Henry Bindt, joka oli ollut sokea 11-vuotiaasta saakka. Parhaimmillaan lehteä julkaistiin viisi kertaa viikossa, mutta tästä on tultu reilusti alaspäin: syksystä 2022 lähtien lehden on tarkoitus ilmestyä paperisena kaksi kertaa kuukaudessa ja tätä täydennetään netissä olevalla sisällöllä.
Lehden kirjoitukset ovat olleet myös kantaaottavia: esim. vuonna 1990 lehti julkaisi valkoihoisen opiskelijan Joey Carter kirjoituksen siitä, miten hän ei halunnut tulla kutsutuksi nimellä haole. Professori Haunani-Kay Trask kirjoitti tähän vastineen, ja sanan merkityksestä väiteltiin lehden palstoilla vuoden verran.
Nykyään lehti toimii sekä paperisena että sähköisenä (nettisivulla ja sovelluksena). Sen levikki on noin 6000 kappaletta ja lehteä rahoitetaan sekä opiskelijoilta kerättävillä maksuilla sekä mainostuloilla. Vuonna 2022 lehden päätoimittajana toimi Amanda Dick.
Jättimeriahven

| Jättimeriahven |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Meriahvenet Serranidae
Suku::  Epinephelus
Laji::  lanceolatus
Kaksiosainen nimi
 Epinephelus lanceolatus  Bloch, 1790 
Katso myös
   Jättimeriahven Wikispeciesissä   Jättimeriahven Commonsissa 
Infobox OKNimi-testi OKIUCN-testi OK: 
Jättimeriahven  eli australianmeriahven (Epinephelus lanceolatus) on indopasifisen merialueen trooppisissa vesissä elävä meriahventen heimon kala. Se voi kasvaa 2,7 metriä pitkäksi ja painaa 400 kg ja näin se on maailman suurin riutoilla elävä luukalalaji ja ylipäätään yksi maailman suurimmista luukaloista. Täysikasvuiset yksilöt voivat olla väriltään vihertävän harmaasta ruskean harmaaseen ja niiden eviä peittävät mustat pilkut. Lajin ravintoa ovat monet merenelävät kuten monet kalalajit, pienet hait sekä nuoret kilpikonnat. Kala nielaisee saalinsa kokonaisena.
Jättimeriahven on suurena petokalana luonnollisestikin harvinainen niilläkin alueilla, joissa ihmisvaikutus on pieni. Sen levinneisyysalue on kuitenkin suuri. Vaikka lajin yksilömäärä lieneekin laskussa, pitkäaikaista tilastoja ei ole saatavilla, ja siksi se luokitellaan puutteelliseksi tunnetuksi lajiksi.
Aiheesta muualla

Epinephelus lanceolatus (peilipalvelin) FishBase. Froese, R. & Pauly, D. (toim.). (englanniksi)
Kaa

Kaa vasemmalla
Kaa (hindiksi का) on kuvitteellinen pyton, joka esiintyy Rudyard Kiplingin tarinakokoelmassa Viidakkokirja. Kaa on luonteeltaan vahva ja vaikutusvaltainen käärme, joka on melko iäkäs. Hän saa kenet tahansa hypnoosiin katseellaan.
Jordan Smotherman

| Jordan Smotherman |
| --- | --- |
 Jordan Smotherman vuonna 2010.
Henkilötiedot
Syntynyt: 11. toukokuuta 1986 (ikä 38) Corvallis, Oregon, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  102 kg
Seura
Seura:  Manchester Monarchs
Sarja:  ECHL
Pelinumero:  10
Pelaajaura
Pääsarjaura:  2008–
Aik. seurat:  Chicago Wolves (AHL) Atlanta Thrashers (NHL) Syracuse Crunch (AHL) Providence Bruins (AHL) EfB Ishockey (Tanska) Tingsryds AIF (Allsv.) Karlskrona HK (Allsv.) Pelicans (SML)
NHL-varaus:  116. varaus, 2005 Atlanta Thrashers
Jordan LaVallée-Smotherman (s. 11. toukokuuta 1986 Corvallis, Oregon, Yhdysvallat) on yhdysvaltalainen jääkiekkoilija, joka pelaa ECHL-joukkue Manchester Monarchsissa. Isokokoinen Smotherman on pelityyliltään voimahyökkääjä. Hänet tunnettiin aiemmin nimellä LaVallée-Smotherman, ja hän käytti pelipaidassaan pelkästään äitinsä tyttönimeä LaVallée, mutta pudotti sen sukunimestään isänsä kuoltua vuonna 2008.
Ura > Junioriura

Smotherman syntyi Oregonin Corvallisissa, mutta perhe muutti New Yorkin Binghamtoniin hänen ollessaan kaksivuotias. Smothermanin kasvattajaseuransa pidetään paikallista Binghamton Jr. Rangersia. Kymmenvuotiaana hän muutti Massachusettsin Westboroughiin. QMJHL-joukkue Québec Remparts varasi Smothermanin 23. pelaajana vuonna 2002. Hän siirtyi joukkueeseen kaudeksi 2002–2003 ja alkoi käyttää siellä myös kanadanranskalaisen äitinsä Maureenin tyttönimeä LaVallée.
Kaudella 2004–2005 Smotherman oli tehoilla 40+26=66 Rempartsin paras maalintekijä ja neljänneksi paras pistemies. Hän jakoi koko QMJHL:n maalipörssin kuudennen sijan Lewiston MAINEiacsin Alexandre Picardin kanssa. Columbus Blue Jackets varasi Smothermanin neljännellä kierroksella 116. pelaajana NHL:n varaustilaisuudessa 2006. Kauden 2005–2006 päätteeksi Remparts eteni QMJHL:n finaaleihin, mutta hävisi ne kuitenkin Moncton Wildcatsille otteluvoitoin 4–2. Remparts eteni kuitenkin Memorial Cupiin, sillä Wildcats myös isännöi turnausta. Smotherman voitti Rempartsin mukana Memorial Cupin. Hän pelasi turnauksessa myös tulokaskaudellaan vuonna 2003, jolloin Remparts isännöi sitä.
Ura > Ammattilaisura > NHL-organisaatioissa

Elokuussa 2006 Smotherman teki kolmivuotisen tulokassopimuksen Atlanta Thrashersin kanssa. Hän siirtyi seuran organisaatioon kaudeksi 2006–2007, jonka Smotherman vietti kokonaan farmijoukkue Chicago Wolvesissa, AHL:ssä. Hänen tulokaskautensa siellä toi 79 runkosarjaottelussa tehot 16+18=34 sekä 14 playoff-ottelussa tehot 7+1=8. Smotherman oli joukkuetoverinsqa Brett Sterlingin ja Hershey Bearsin Kyle Wilsonin ohella AHL:n pudotuspelien eniten maaleja tehnyt tulokas. Seuraavan kauden 2007–2008 päätteeksi hän voitti Calder Cupin. Smotherman debytoi samalla kaudella myös Thrashersin NHL-joukkueessa, jossa hän pelasi kaksi runkosarjaottelua. Smotherman teki ensimmäisen ja toistaiseksi ainoan NHL-maalinsa toisessa ottelussaan 1. huhtikuuta 2008 Florida Panthersin Craig Andersonin taakse. Hän teki siinä myös syöttöpisteen.
Vuonna 2008 Smotherman otti käyttöönsä taas alkuperäisen sukunimensä, kun hänen isänsä menehtyi. Kaudella 2008–2009 hän oli 18 osumallaan Wolvesin kolmanneksi paras maalintekijä ja voitti myös joukkueen sisäisen jäähypörssin 94 minuutillaan. Smotherman pelasi kauden aikana kaksi NHL-ottelua. Huhtikuussa 2009 hän teki vuoden mittaisen jatkosopimuksen Thrashersin kanssa, mutta Smotherman kaupattiin elokuussa 2009 Columbus Blue Jacketsiin. Hänet siirretiin heti kaupan jälkeen farmijoukkue Syracuse Crunchiin, jossa Smotherman pelasi koko kauden 2009–2010. Kaudeksi 2010–2011 hän siirtyi vapaana agenttina Boston Bruinsin organisaatioon. Smotherman vietti taas kautensa kokonaan farmissa, tällä kertaa Providence Bruinsin riveissä.
Ura > Ammattilaisura > Siirtyminen Eurooppaan

Kaudeksi 2010–2011 Smotherman siirtyi Eurooppaan ja Tanskan AL-Bank Ligaenissa pelanneen EfB Ishockeyn riveihin. Hän voitti tehoilla 31+29=60 koko liigan piste- ja maalipörssin. Smotherman valittiin kauden päätteeksi AL-Bank Ligaenin tähdistökentälliseen. Hänet valittiin kauden aikana myös tammikuun 2012 kuukauden pelaajaksi. Kaudeksi 2011–2012 Smotherman siirtyi Ruotsin toiseksi korkeimmalle sarjatasolle HockeyAllsvenskanin Tingsryds AIF:ään. Hän nousi joukkueen varakapteeniksi ja oli Tingsrydin paras pistemies ja maalintekijä tehoilla 24+12=36. Smotherman jakoi koko Allsvenskanin maalipörssin toisen sijan Leksands IF:n Michael Rafflin kanssa. Hän sijoittui myös 126 minuutillaan sarjan jäähypörssissä kolmanneksi.
Kaudella 2013–2014 Smotherman jatkoi Allsvenskan-uraansa Karlskrona HK:n joukkueessa. Hän voitti joukkueen sisäisen piste- ja maalipörssin tehoilla 23+20=43, joilla Smotherman jakoi sarjan pistepörssin kolmannen sijan Malmö Redhawksin Daniel Vikstenin ja BIK Karlskogan Pathrik Westerholmin kanssa. Maalipörssissä hän oli viidentenä. Smotherman vahvisti myös kahden European Trophyn playoff-ottelun verran SHL-joukkue Frölunda HC:tä joulukuussa 2013.
Smotherman siirtyi kaudeksi 2014–2015 vuoden mittaisella sopimuksella SM-liigajoukkue Pelicansiin. Hän johti 11 osumallaan joukkueen sisäistä maalipörssiä Tommi Paakkolanvaaran kanssa, kunnes Smothermanin sopimus purettiin tammikuussa 2015, jolloin hän palasi loppukaudeksi Allsvenskaniin ja siirtyi Rögle BK:n paitaan. Smotherman jakoi tehoilla 6+3=9 koko Kvalserienin maalipörssin voiton joukkuetoverinsa Christopher Liljewallin kanssa sekä pistepörssin voiton joukkuetovereidensa Liljewallin, Jesper Jensenin ja Ludvig Rensfeldtin kanssa. Hän oli kauden päätteeksi nostamassa Rögleä SHL:ään. Maaliskuussa 2015 Smotherman teki vuoden mittaisen jatkosopimuksen joukkueen kanssa.
Kaudella 2015–2016 Smotherman jakoi Röglen sisäisen maalipörssin kolmannen sijan Sebastian Wännströmin kanssa 14 osumallaan.
Aiheesta muualla

Kuvia tai muita tiedostoja aiheesta Jordan Smotherman Wikimedia Commonsissa
Ibrahim al-Ja’fari

| Ibrahim al-Ja’fari |
| --- | --- |

Irakin pääministeri
 3. toukokuuta 2005 – 20. toukokuuta 2006  
Edeltäjä:  Iyad Allawi
Seuraaja:  Nuri al-Maliki
Irakin varapääministeri
 2004–2005  
Irakin ulkoministeri
 2014–2018  
Henkilötiedot
Syntynyt: 25. maaliskuuta 1947 (ikä 77) Karbala
Tiedot
Puolue:  Islamilainen Da’wa
Koulutus:  lääketieteen tohtori
Tutkinnot:  Mosulin yliopisto
Uskonto:  šiia
Aiheesta muualla
www.al-jaffaary.net
Ibrahim al-Ašaiqir al-Ja’fari (arab. إبراهيم الجعفري‎, Ibrāhīm al-Ja‘farī, s. 1947, Karbala) on irakilainen lääkäri ja poliitikko. Hän oli Irakin pääministeri Irakin siirtymäkauden hallituksessa tammikuun 2005 vaalien jälkeen, ja ulkoministeri vuosina 2014–2018 Haider al-Abadin hallituksessa.
Irakin väliaikaishallituksessa 2004 al-Ja’fari oli toinen kahdesta varapresidentistä – tehtävä oli lähinnä seremoniallinen. Hän on ollut myös islamilaisen da’wa-puolueen (Hizb al-da’wa al-islamiyya) puhemies.
Al-Ja’fari syntyi Karbalassa 1947, jolloin sai nimekseen Ibrahim al-Ašaiqir (arab. إبراهيم الأشيقر‎). Hän kävi Mosulin yliopistoa ja valmistui lääketieteen tohtoriksi. Hän on uskonnoltaan šiia ja liittyi da’wa-puolueeseen jo 1968. Valmistuttuaan 1974 hän osallistui da’wan kapinaan, joka pyrki syrjäyttämään hallitsevan maallisen Baath-puolueen. Kapinan epäonnistuttua Ibrahim al-Ašaiqir lähti maanpakoon Iraniin 1980 ja siirtyi sieltä Lontooseen.
Vuoden 2003 Irakin valloituksen jälkeen Ibrahim al-Ašaiqir palasi pian maahan ja Yhdysvallat valitsi hänet heinäkuussa 2003 väliaikaishallintoneuvostoon. Hän toimi sen ensimmäisenä presidenttinä yhden kuukauden. 1. kesäkuuta 2004 hänet valittiin toiseksi varapresidentiksi Irakin hallitukseen.
Ibrahim al-Ašaiqirin al-Da’wa liittyi yhdistyneen irakilaisten liiton (al-I’tilaf al-iraqi al-muwahhad, United Iraqi Alliance, tässä UIA) vaalilistalle šiiapuolueiden kanssa ja oli toinen vaalilistalla SCIRI:n johtajan Abdulaziz Hakimin jälkeen.
Tammikuun 2005 vaalien jälkeen UIA:n menestys nosti hänet pääministeriksi. Hänet nimitettiin 7. huhtikuuta 2005 presidenttineuvoston valinnan jälkeen. Pitkän hallitusneuvottelun jälkeen kansalliskokous hyväkstyi hänen hallituksensa 28. huhtikuuta.
Joulukuun 2005 vaalien jälkeen al-Ja’fari ja SCIRI:n Adil Abdulmahdi olivat vahvimmat pääministeriehdokkaat. UIA, johon molemmat kuuluivat, nimitti al-Ja’farin.
Yhdysvaltain presidentti George W. Bushin hallinto ilmoitti al-Ja’farille, ettei halua hänen jatkavan maan johdossa, eikä osallistuvan seuraaviin vaaleihin.
Aiheesta muualla

Wikimedia Commonsissa on kuvia tai muita tiedostoja aiheesta .
kotisivu englanniksi (Arkistoitu – Internet Archive)
arabiankielinen elämäkerta (Arkistoitu – Internet Archive)
Haastattelu Der Spiegelissä 21.3.2005 (englanniksi)
Irakin pääministerit
Abdulkarim Qasim | Ahmad Hasan al-Bakr | Tahir Yahya | Arif Abdulrazzaq | Abdulrahman al-Bazzaz | Naji Talib | Abdulrahman Arif | Tahir Yahya | Abdulrazzaq al-Nayif | Ahmad Hasan al-Bakr | Saddam Hussein | Sa’dun Hammadi | Muhammad Hamza al-Zubaidi | Ahmad Husain Khudair al-Samarra’i | Saddam Hussein

Vuodesta 2004

Ayad Allawi | Ibrahim al-Ja’fari | Nuri al-Maliki | Haider al-Abadi | Adil Abdul-Mahdi | Mustafa Al-Kadhimi | Mohammed Shia al-Sudani
KNM Utvær (S303, 1965)

| KNM Utvær |
| --- | --- |

Aluksen vaiheet
Rakentaja:  Thyssen Nordseewerke, Emden
Kölinlasku:  24. maaliskuuta 1965
Laskettu vesille:  30. heinäkuuta 1965
Palveluskäyttöön:  1. joulukuuta 1965
Loppuvaihe:  Tanskan laivastolle 1989 nimellä KDM Tumleren
Tekniset tiedot
Uppouma:  435 t (pinnalla) 485 t (sukelluksissa)
Pituus:  47,2 m
Leveys:  4,7 m
Syväys:  3,8 m
Koneteho:  2 x dieselmoottoria á 1 100 hv sähkömoottori 1 700 hv
Nopeus:  10 solmua (pinnalla) 17 solmua (sukelluksissa)
Miehistöä:  24
Aseistus
Aseistus:  8 x 533 mm torpedoputkea
KNM Utvær (runkonumero S303) oli Norjan laivaston Kobben-luokka sukellusvene.
Valmistus

Alus tilattiin Thyssen Nordseewerkeltä Emdenistä, missä köli laskettiin 24. maaliskuuta 1965. Se laskettiin vesille 30. heinäkuuta 1965 ja valmistui vielä saman vuoden lopulla 1. joulukuuta.
Palvelus

Alus poistettiin palveluksesta ja myytiin 1989 Tanskalle, joka liitti sen laivastoonsa nimellä KDM Tumleren.
Kaa!

| Kaa! Eri esittäjiä |
| --- | --- | --- |

EP-levyn tiedot
 Julkaistu: 8. maaliskuuta 2012
 Formaatti: 7" vinyyli
 Tyylilaji: punk rock
 Levy-yhtiö: Woimasointu
Woimasointu 10 vuotta -kokoelmasarjan muut julkaisut
| Yy! 2012 | Kaa! 2012 | Koo! 2012 |
Kaa! on levy-yhtiö Woimasoinnun ja ramopunk.comin 10-vuotisjuhlalevysarjan toinen osa, joka julkaistiin 8. maaliskuuta 2012. Vähittäismyynnin lisäksi albumia jaettiin aikoinaan Woimasoinnun levykerhoon liittyneille. EP:n on masteroinut Tuomo Valtonen ja sen kannet on toteuttanut Jyrki Salmijärvi.
Kappaleet

Luonteri Surf: Tyhmän ylpee
The Tarjas: Donnas
Sanktio: Lomalaulu
Monroes: Pahat aivot
Indianapolis 500 1951

|   Indianapolis 500 1951  |
| --- | --- |
 2 osakilpailu 8 osakilpailusta kaudella 1951. 
Päivämäärä:  30. toukokuuta 1951
Sijainti:  Indianapolis, Yhdysvallat
Ratatyyppi:  Ovaali
Radan pituus:  4,023 km
Kilpailun pituus:  200 kierrosta, 804,680 km
Sää:   Aurinkoinen
Paalupaikka
Kuljettaja:    Duke Nalon   (Kurtis Kraft)
Paaluaika:  4.23,74
Palkintokoroke
Voittaja:    Lee Wallard   (Kurtis Kraft)
Toinen:    Mike Nazaruk   (Kurtis Kraft)
Kolmas:    Jack McGrath/ Manny Ayulo   (Kurtis Kraft)
Nopein kierros
Kuljettaja:    Lee Wallard   (Kurtis Kraft)
Kierrosaika:  1.07,26
Indianapolis 500 1951 oli Formula 1 -sarjan osakilpailu, joka ajettiin 30. toukokuuta 1951 Indianapolis Motor Speedwaylla. Kilpailun voitti Lee Wallard.
Tulokset

| Sija | Lähtöruutu | Nro | Kuljettaja | Talli | Kierrokset | Aika/keskeytys | Pisteet |
| --- | --- | --- | --- | --- | --- | --- | --- |
| 1 | 2 | 99 |  Lee Wallard | Kurtis Kraft-Offenhauser | 200 | 3:57'38.05 | 9 |
| 2 | 7 | 83 |  Mike Nazaruk | Kurtis Kraft-Offenhauser | 200 | + 1'47.24 | 6 |
| 3 | 3 | 9 |  Jack McGrath  Manny Ayulo | Kurtis Kraft-Offenhauser | 200 | + 2'51.39 | 2 2 |
| 4 | 31 | 57 |  Andy Linden | Sherman-Offenhauser | 200 | + 4'40.12 | 3 |
| 5 | 29 | 52 |  Bobby Ball | Schroeder-Offenhauser | 200 | + 4'52.23 | 2 |
| 6 | 17 | 1 |  Henry Banks | Moore-Offenhauser | 200 | + 5'40.02 |   |
| 7 | 24 | 68 |  Carl Forberg | Kurtis Kraft-Offenhauser | 193 | + 7 krs. |   |
| 8 | 4 | 27 |  Duane Carter | Deidt-Offenhauser | 180 | + 20 krs. |   |
| 9 | 9 | 5 |  Tony Bettenhausen | Deidt-Offenhauser | 178 | Ulosajo |   |
| 10 | 1 | 18 |  Duke Nalon | Kurtis Kraft-Novi | 151 | Keskeytti |   |
| 11 | 22 | 69 |  Gene Force | Kurtis Kraft-Offenhauser | 142 | Moottori |   |
| 12 | 12 | 25 |  Sam Hanks | Kurtis Kraft-Offenhauser | 135 | Moottori |   |
| 13 | 16 | 10 |  Bill Schindler | Kurtis Kraft-Offenhauser | 129 | Moottori |   |
| 14 | 5 | 16 |  Mauri Rose | Deidt-Offenhauser | 126 | Onnettomuus |   |
| 15 | 14 | 2 |  Walt Faulkner | Kuzma-Offenhauser | 123 | Moottori |   |
| 16 | 27 | 76 |  Jimmy Davies | Pawl-Offenhauser | 110 | Akseli |   |
| 17 | 11 | 59 |  Fred Agabashian | Kurtis Kraft-Offenhauser | 109 | Kytkin |   |
| 18 | 15 | 73 |  Carl Scarborough | Kurtis Kraft-Offenhauser | 93 | Tulipalo |   |
| 19 | 33 | 71 |  Bill Mackey | Hall-Offenhauser | 97 | Kytkin |   |
| 20 | 19 | 8 |  Chuck Stevenson | Marchese-Offenhauser | 93 | Tulipalo |   |
| 21 | 8 | 3 |  Johnnie Parsons | Kurtis Kraft-Offenhauser | 87 | Magneetto |   |
| 22 | 10 | 4 |  Cecil Green | Kurtis Kraft-Offenhauser | 80 | Moottori |   |
| 23 | 6 | 98 |  Troy Ruttman | Kurtis Kraft-Offenhauser | 78 | Moottori |   |
| 24 | 32 | 6 |  Duke Dinsmore | Schroeder-Offenhauser | 73 | Ylikuumeneminen |   |
| 25 | 28 | 32 |  Chet Miller | Kurtis Kraft-Novi | 56 | Sytytys |   |
| 26 | 13 | 44 |  Walt Brown | Kurtis Kraft-Offenhauser | 55 | Magneetto |   |
| 27 | 25 | 48 |  Rodger Ward | Bromme-Offenhauser | 34 | Öljyputki |   |
| 28 | 18 | 23 |  Cliff Griffith | Kurtis Kraft-Offenhauser | 30 | Akseli |   |
| 29 | 20 | 81 |  Bill Vukovich | Trevis-Offenhauser | 29 | Vesivuoto |   |
| 30 | 21 | 22 |  George Connor | Lesovsky-Offenhauser | 29 | Voimansiirto |   |
| 31 | 23 | 19 |  Mack Hellings | Deidt-Offenhauser | 18 | Moottori |   |
| 32 | 26 | 12 |  Johnny McDowell | Maserati-Offenhauser | 15 | Polttoainevuoto |   |
| 33 | 30 | 26 |  Joe James | Watson-Offenhauser | 8 | Voimansiirto |   |
Muuta

Paalupaikka:: Duke Nalon - 4'23.74
Nopein kierros: Lee Wallard 1'07.26
Iisalmen rata

Iisalmen radalla voidaan tarkoittaa seuraavia Iisalmessa risteäviä Suomen rataverkon rataosia:
Kouvola–Iisalmi
Iisalmi–Ylivieska
Iisalmi–Kontiomäki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iisalmen rata”, voi hakea sivunnimihaulla, laajalla sivunnimihaulla tai tekstihaulla.
Indianapolis 500 1954

|   Indianapolis 500 1954  |
| --- | --- |
 2. osakilpailu 9 osakilpailusta kaudella 1954. 

Päivämäärä:  31. toukokuuta 1954
Sijainti:  Indianapolis, Yhdysvallat
Ratatyyppi:  Soikio
Radan pituus:  4,023 km
Kilpailun pituus:  200 kierrosta, 804,680 km
Sää:   Aurinkoinen
Paalupaikka
Kuljettaja:    Jack McGrath   (Kurtis Kraft-Offenhauser)
Paaluaika:  4.15,26
Palkintokoroke
Voittaja:    Bill Vukovich   (Kurtis Kraft-Offenhauser)
Toinen:    Jimmy Bryan   (Kuzma-Offenhauser)
Kolmas:    Jack McGrath   (Kurtis Kraft-Offenhauser)
Nopein kierros
Kuljettaja:    Jack McGrath   (Kurtis Kraft-Offenhauser)
Kierrosaika:  1.04,04
Indianapolis 500 1954 oli Formula 1 -sarjan osakilpailu, joka ajettiin 31. toukokuuta 1954 Indianapolis Motor Speedway –radalla. Kilpailun voitti Bill Vukovich, joka voitti Indianapolis 500 -kilpailun edellisenäkin vuonna.